Масюкоўшчына (мікрараён)

**Масюко́ўшчына** — жылы раён Менску ў складзе Фрунзэнскага раёну, названы паводле вёскі, якая знаходзілася на ягонай тэрыторыі.

## Мінуўшчына
Назва паходзіць ад вёскі Масюкоўшчына.

У 1589 року менскі татарын Абрагім Гіліяшавіч набыў у менскага мешчаніна Васіля Занковіча Астрашаніна ўрочышча Калодзежы з 8 валокамі зямлі, лесам, сенажацямі й іншым. Пазьней гэтай зямлёй валодалі ягоныя сыны Сялемша і Муса Абрагімавічы. У 2-й палове XVII стагодзьдзя гэтай зямлёй цалкам валодаў сын Сялемшы — Аляксандар Абрагімавіч-Сялецкі, які ў 1695 годзе прадаў менскаму мешчаніну Юрыю Фурсу абедзьве часткі — бацькаву і дзядзькаву, у прадажным дакумэнце ён называе **Масюкоўшчыну** — частку дзядзькі Мусы, *«два абводы зямлі: адзін ад Тарасаўскай дарогі да Масюкоўшчыны, то бок, да зямлі і лесу Мусы Абрамавіча татарына, а другі, перайшоўшы зямлю Мусы татарына, або Масюкоўшчыну, мяжу градзкаю зь менскай плябаніяй рэчкаю Ржаўцом да рэчкі Сьвіслачы і рэчкі Вясьнінка ў шырыню і даўжыню»*.

З 1940 року ў вёсцы Масюкоўшчыне Ждановіцкага сельсавету дысьлякаваўся 355-ы стралковы полк з складу 100-й стралковай дывізіі. У часе Нямецка-савецкай вайны на месцы разьмяшчэньня вайсковай часткі нацысты ўладкавалі канцэнтрацыйны лягер № 352. Ён стаў адным з стацыянарных лягероў на акупаванай тэрыторыі СССР, у якім загінула больш за 80 000 чалавек. Па вайне на тэрыторыі лягеру быў створаны лягер для нямецкіх ваеннапалонных, а пасьля расфармаваньня ў ім зноў разьмясьцілася вайсковая частка. Тэрыторыя была разбудаваная і ператварылася ў вайсковае мястэчка з малакватэрнымі дамамі для сем’яў вайскоўцаў (1952—1956).

## Геаграфія
Найпаўночнейшы мікрараён Фрунзэнскага раёну Менску на мяжы з Цэнтральным раёнам, за 10 км на паўночны захад ад цэнтру. Умоўныя межы мікрараёну праходзяць ад магістралі  па вул. Аладавых, праезьдзе Масюкоўшчына, вул. Цімашэнкі, вул. Альшэўскага, пр. Пушкіна і вул. Ціміразева да магістралі М-9. Масюкоўшчына мяжуе зь мікрараёнамі Ждановічы, Каменная Горка, Дамброўка, Ракаўская шаша, Вясьнянка, Лебядзіны і Ржавец.

## Транспарт

### Чыгунка
Прыпыначны пункт Масюкоўшчына.

### [[Аўтобус]]ы
# 11 — ДС Вясьнянка — ДС Сухарава-5
# 28 — ДС Сярова — Масюкоўшчына (аўтастаянка)
# 29 — ДС Кунцаўшчына — ДС Карастаянавай
# 40 — ДС Кунцаўшчына — вуліца Ландэра
# 41 — ДС Каменная Горка 5 — ДС Адоеўскага
# 46 — ДС Масюкоўшчына — Аўтавакзал «Цэнтральны»
# 49 — ДС Масюкоўшчына — завулак Соф’і Кавалеўскай
# 54 — ДС Захад-3 — ст. м. Спартовая
# 69 — Масюкоўшчына (аўтастаянка) — Вакзал
# 78 — ДС Каменная Горка 5 — Аўтавакзал «Цэнтральны»
# 107 — ДС Кунцаўшчына — вуліца Каржанеўскага
# 126 — ДС Адоеўскага — Масюкоўшчына

### [[Тралейбус]]ы
# 10 — ДС Вясьнянка — ДС Малінаўка-4
# 14 — ДС Масюкоўшчына — Гарадзкі вал
# 33 — ДС Дражня — ст. м. Пушкінская
# 38 — ДС Славінскага — ДС Сухарава-5
# 39 — ДС Паўднёвы Захад — Сапёраў
# 54 — ДС Масюкоўшчына — Акадэмічная вуліца
# 55 — ДС Адоеўскага — Дом кіно
# 58 — ДС Масюкоўшчына — Аўтавакзал «Цэнтральны»
# 62Э — Больніца (Навінкі) — Гімназія № 13
# 68 — ДС Славінскага — ДС Адоеўскага
# 77 — ДС Сухарава-5 — Сапёраў

### Галоўныя вуліцы
* Вул. Ціміразева
* Вул. Міхася Лынькова
* Вул. Матусевіча
* Вул. Альшэўскага
* Вул. Жудро
* Вул. Цімашэнкі
* Вул. Пятра Глебкі
* Вул. Чыгладзэ
* Вул. Данілы Сердзіча
* Вул. Масюкоўшчына
* Праезд Масюкоўшчына

## Турыстычная інфармацыя
Мэмарыяльны комплекс на месцы Масюкоўшчынскага лягеру сьмерці. Знаходзіцца на вул. Ціміразева, на ўсход ад Нарачанскай вул., непадалёк ад чыгуначнай плятформы «Масюкоўшчына».

## Крыніцы

## Вонкавыя спасылкі
* Масюкоўшчына
* Школы ў Масюкоўшчыне

Катэгорыя:Мікрараёны Менску
Катэгорыя:Фрунзэнскі раён (Менск)